# КОМИ РЕСПУБЛИКАЛӦН

# **ОЛАНПАС**

# **Гражданалы социальнӧй отсӧг сетан юкӧнын Коми Республикаса ӧткымын оланпастэчас актӧ вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2018 вося кӧч тӧлысь 20 лунӧ

**1 статья.** Пыртны “Коми Республикаын олысьяслы социальнӧй отсӧг сетӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст., 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст., 2017, 27 №, 487 ст.) татшӧм вежсьӧмъяс:

1. 11 статьяын:

1) 1 юкӧнса медводдза абзац гижны тадзи:

“1. Йӧзлы, кодъяслӧн эм “Уджвывса ветеран” ним (водзӧ – уджвывса ветеранъяс), мужичӧйяслы 55 арӧс да аньяслы 50 арӧс тырӧм бӧрын либӧ сэк, кор “Страхӧвӧй пенсияяс йылысь” Федеральнӧй оланпас серти налы кадысь водз урчитӧма (индӧма) пӧрысьлун серти страхӧвӧй пенсия (тайӧ статьяса 3 юкӧнын индӧм йӧз кындзи), наӧн уджавны дугдӧм вылӧ видзӧдтӧг сетӧны социальнӧй отсӧг сетан татшӧм мераяс:”;

2) 3 юкӧн гижны тадзи:

“3. Уджвывса ветеранъяслы, кодъяс босьтӧны уна вося уджысь пенсия либӧ кодъяс босьтӧны уджысь (служитӧмысь) нэмчӧжся сьӧм, тайӧ статьяса 1 юкӧн серти социальнӧй отсӧг сетан мераяс вылӧ инӧдсӧ сетӧны мужичӧйяслы 60 арӧс да аньяслы 55 арӧс тырӧм бӧрын.”.

2. 11.1 статья гижны тадзи:

**“11.1 статья. Военнӧй службаса ветеранъяслы социальнӧй**

 **отсӧг сетан мераяс**

Военнӧй службаса ветеранъяслы мужичӧйяслы 60 арӧс да аньяслы 55 арӧс тырӧм бӧрын, кодъяслӧн эм “Военнӧй службаса ветеран” эскӧданпасъяс, сетӧны социальнӧй отсӧг сетан мераяс, кутшӧмъясӧс урчитӧма тайӧ Оланпаслӧн 11 статьяса 1 юкӧнӧн.”.

**2 статья.** Пыртны “Коми Республикаын кӧр видзӧм йылысь” Коми Республикаса Оланпаслӧн 6 статьяӧ (Коми Республикаса канму власьт органъяслӧн индӧд-тшӧктӧмъяс, 2011, 6 №, 112 ст.; 36 №, 904 ст.; 47 №, 1334 ст.; 2013, 41 №, 791 ст.; 2014, 9 №, 112 ст.; 13 №, 220 ст.; 33 №, 676 ст.; 2017, 27 №, 487 ст.) татшӧм вежсьӧм:

1 юкӧнса 2 пунктӧ содтыны татшӧм сюрӧса абзац:

“Гражданалӧн, кодъяс уджалісны 15 календарнӧй воысь эз этшаджык кӧр видзысьясӧн да дугдісны уджавны, мужичӧйяслы 55 арӧс да аньяслы 50 арӧс тырӧм бӧрын либӧ сэк, кор “Страхӧвӧй пенсияяс йылысь” Федеральнӧй оланпас серти налы кадысь водз урчитӧма (индӧма) пӧрысьлун серти страхӧвӧй пенсия, эм быдвося ӧтчыдысь социальнӧй мынтӧмсӧ босьтӧм вылӧ инӧд.”.

**3 статья.** Тайӧ Оланпас вынсялан лунсянь гражданалӧн, кодъяслы “Коми Республикаын олысьяслы социальнӧй отсӧг сетӧм йылысь” Коми Республикаса Оланпас серти (редакцияын тайӧ Оланпас вынсявтӧдз) индӧма лӧсялана социальнӧй отсӧг сетан мераяс, кольӧ индӧм социальнӧй отсӧг сетан мераяс вылӧ инӧд.

**4 статья.** Тайӧ Оланпасыс вынсялӧ 2019 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2018 вося кӧч тӧлысь 26 лун

62-РЗ №